lflage/wiki-talks huggingface dataset:
Spjall:Rússneska heimsveldið

message: Spurning hvort þetta þurfi ekki að vera sín eigin grein frekar en tilvísun. Mér skilst að heimsveldið hafi tekið við af keisaradæminu árið 1721. Steinninn 26. maí 2024 kl. 02:48 (UTC)
replies: text: Það er spurning um það hvernig hugtakanotkun hefur verið á íslensku. Árið 1721 skipti Rússland um nafn, úr tsarstvo (царство) í ímperíja (Имперія). En mér sýnist íslensk umfjöllun eiginlega aldrei hafa tekið tillit til þessarar nafnabreytingar, þar sem hvort tveggja er meira og minna alltaf þýtt sem keisaradæmi. Ég er ekki viss um að umskiptin Keisaradæmi > Heimsveldi myndu réttilega endurspegla breytinguna sem varð árið 1721. TKSnaevarr (spjall) 26. maí 2024 kl. 03:13 (UTC)
thread_title:  Ný grein í stað tilvísunar
Spjall:Glæpurinn

message: Hvaðan kemur titillinn Morðið? Þessir þættir heita Forbrydelsen á dönsku, sem þýðir Glæpurinn. Morðið virðist vera þýðing úr enskum titli þáttanna, en ég sé ekki að þættirnir hafi nokkurn tímann verið kallaðir þetta á íslensku. TKSnaevarr (spjall) 31. maí 2024 kl. 01:49 (UTC)
replies: text: : Gæti verið unnið af þýðingarvél.--Berserkur (spjall) 31. maí 2024 kl. 02:50 (UTC)
replies: text: ::: Glæpurinn var titill þáttanna á íslensku. --Akigka (spjall) 31. maí 2024 kl. 14:19 (UTC)
thread_title: Titill
Spjall:Sólskinshestur

message: @WanderingMorpheme Hvað er það við greinina sem þarf hreingerningu? Steinninn 3. júní 2024 kl. 08:13 (UTC)
replies: text: Það virðist nú nokkuð augljóst að greinin þarf hreingerningu. Hún er skrifuð eins og skólaritgerð, með óþarflega mikilli umfjöllun um einstakar persónur. Fullyrðingar sem eru vafasamar (fyrsta íslenska hljóðbókin), "þýðingar standa yfir..." o.s.frv. --Akigka (spjall) 3. júní 2024 kl. 10:26 (UTC)
replies: text: : Tek fram að ég er 100% sammála þér að þegar fólk skellir inn hreingerningar- eða heimild vantar-sniði, þá á að vera skýr ástæða gefin upp fyrir því: hvað þarf að laga, eða fyrir hverju vantar heimildir. --Akigka (spjall) 3. júní 2024 kl. 10:28 (UTC)
thread_title:  Hreingerning
Spjall:Sjöund

message: Spurning hvort hljómsveitin sé nægilega markverð. Eru til einhver viðmið þegar kemur að hljómsveitum? Steinninn 3. júní 2024 kl. 15:00 (UTC)
replies: text: Við höfum það reyndar (sjá. Wikipedia:Markverðugleiki (tónlist)). Þessi hljómsveit er á mörkunum af því hún gaf bara út eina plötu. Sýnist samt á umfjöllun á Tímarit.is að hún eigi alveg heima hér. --Akigka (spjall) 4. júní 2024 kl. 23:00 (UTC)
replies: text: :Markverðugleikinn segir til um gullplötur, ekki plötur, þannig þær þurfa að seljast í 5.000 eintökum. Það eru 6 nothæfar greinar á Tímarit.is (leitaði að öllum beygingarmyndum af "hljómsveitin Sjöund"), flestar niðurstöðurnar eru auglýsingar fyrir böll. Samkvæmt https://timarit.is/page/1683510 þá seldu þeir kassettu af lögum í u.þ.b. 1000 eintökum, áður en platan var gefin út. 1000 er samt ekki 5000. Snævar (spjall) 5. júní 2024 kl. 08:39 (UTC)
replies: text: :: Markverðugleikinn segir líka til um plötur ("Hefur gefið út tvær eða fleiri plötur hjá óháðu útgáfufyrirtæki."). Þess vegna sagði ég líka á mörkunum, því þessi hljómsveit gaf bara út eina plötu ("Gott í bland"). Hún átti að minnsta kosti eitt vinsælt lag ("Pípan (ástarljóð)"). Það er hellingur á Tímarit.is um þessa hljómsveit (skrifað bæði "sjöund" "7-und" og "7und") og eins á Glatkistunni, Guitarparty. --Akigka (spjall) 5. júní 2024 kl. 13:16 (UTC)
thread_title:  Markverð?
Spjall:Simpson-fjölskyldan, þáttaröð 9

message: Spurning hvort það sé í lagi að taka hreingerningarsnið í burtu núna. Mögulega þarf að stytta söguþráðinn á þættinum aðeins. Steinninn 3. júní 2024 kl. 16:06 (UTC)
replies: text: Mér finnst uppsetningin ætti að vera eins og á Simpson-fjölskyldan, þáttaröð 1. Það eru um 120 þáttaraða greinar með það útlit. Söguþráðurinn ætti bara að tilgreina innganginn að þættinum. Snævar (spjall) 3. júní 2024 kl. 16:12 (UTC)
thread_title:  Tiltekt